Carolus Pasqua

Carolus Pasqua (Grassae natus die 18 Aprilis 1927; Surisnae die 29 Iunii 2015 mortuus) fuit politicus Francicus qui bis rerum internarum minister meruit sub principatu Francisci Mitterrand, primo ab anno 1986 ad 1988 (primo ministro Iacobo Chirac), rursus ab 1993 ad 1995 (primo ministro Eduardo Balladur). A die 20 Iulii 1999 usque ad 19 Iulii 2004 legatus fuit apud Parlamentum Europaeum.

Carolus Pasqua legatus est apud Conventum Nationalem Francicum pro praefectura Altorum Sequanae ab anno 1968 ad 1973. Senator Franciae quater ibidem electus est, annis 1977, 1988, 1995, 2004; e senatu anno 2011 abscedit. Eiusdem praefecturae praeses consilii annis 1973-1976 et 1988-2004 meruit, successore Nicolao Sarkozy.

 Bibliographia 
 Kim Willsher, "Charles Pasqua obituary" in The Guardian (9 Iulii 2015)

 Nexus externi 

 De Carolo Pasqua apud Senatum Francicum
 De Carolo Pasqua apud Parlamentum Europaeum



Categoria:Politici Franciae
Categoria:Legati Parlamenti Europaei
Categoria:Senatores Franciae
Categoria:Legati Conventui Nationali Francico